ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 για τροποποίηση της απόφασης 80/804/ΕΟΚ όσον αφορά τους ζωοϋγειονομικούς όρους και την κτηνιατρική πιστοποίηση για την εισαγωγή νωπών κρεάτων από τον Καναδά (Κείμενο που παρουσιάζει ενδιαφέρον για τον ΕΟΧ) (96/727/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου και χοιρείου είδους, καθώς και των νωπών κρεάτων προελεύσεως τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 16,
Εκτιμώντας:
ότι στην απόφαση 80/804/ΕΟΚ της Επιτροπής (2), όπως τροποποιήθηκε τελευταία από την απόφαση 81/622/ΕΟΚ (3), ορίζονται οι ζωοϋγειονομικοί όροι και η κτηνιατρική πιστοποίηση που ισχύουν για την εισαγωγή νωπών κρεάτων από τον Καναδά 7
ότι είναι δυνατόν, χωρίς να υπάρχει κίνδυνος διάδοσης νόσων, να γίνονται αποδεκτά κρέατα ζώων του βοείου είδους, σε περίπτωση που τα εν λόγω ζώα κατάγονται από τον Καναδά ή από τις Ηνωμένες Πολιτείες της Αμερικής, και έχουν ζήσει εν μέρει σε μία από, ή και σε αμφότερες, αυτές τις χώρες 7
ότι, τόσο ο Καναδάς όσο και οι Ηνωμένες Πολιτείες, έχουν αναλάβει, έναντι της Επιτροπής, την υποχρέωση να γνωστοποιούν στην Επιτροπή και στα κράτη μέλη, εντός 24 ωρών το αργότερο, την επιβεβαίωση κάθε εκδήλωσης σοβαρής επιζωοτικής νόσου 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 80/804/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση τίθεται σε ισχύ τη δέκατη πέμπτη ημέρα μετά την κοινοποίησή της στα κράτη μέλη.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 29 Νοεμβρίου 1996.